cyanic-selkie/wikianc huggingface dataset:
Rally de Noia de 1991
Resumo
Coa ausencia de "Culebras", gañador da primeira proba da tempada, a lista de favoritos reducíase a Germán Castrillón, Manuel Senra e o piloto local Arturo Rial. Senra, cun Peugeot 205 GTI, marcou o mellor tempo no primeiro treito, pero viuse obrigado a abandonar no segundo, en Lesende. Con isto e cos problemas co carburador de Arturo Rial, Castrillón non tivo problema para gañar o rally comodamente, marcando o mellor tempo en 7 dos nove treitos. Rial, a pesar dos problemas foi segundo, e o berciano Antonio Garrido, terceiro.
Domingo Pérez de Barcia
Traxectoria
Natural do lugar de Vilarmarzo era fillo de Domingo Pérez de Barcia, rexedor en Pezós e máis de Catalina Álvarez de Monteserín. Seus pais, da pequena fidalguía rural sen moitos recursos, envíarono con dez anos a Cádiz, e alí pasou seis anos. Con dezaseis anos marchou para América, e estivo baixo a protección dun tío seu, Alfonso Niño, familiar do bispo Diego Osorio de Escobar. Pérez de Barcia estudou gramática e filosofía en Puebla e foi Diego Osorio quen o ordenou con menores; con vinte e cinco anos graduouse en filosofía na Universidade de México, onde tamén estudou dereito.
Plan de Estabilización de 1959
O obxectivo do plan foi a estabilización e liberalización da economía española. Supuxo a ruptura coa política de Autarquía do franquismo, e posibilitou o inicio dunha época de crecemento económico no país durante os anos 1960, coñecida como o "milagre económico español".
Pobo arbëreshë
250px|miniatura|Asentamentos de poboación arbëreshë en Italia.
Alvalade, Lisboa
miniatura|200px|Monumento aos Heróis da [[Guerra da Independencia española|Guerra Peninsular, na Praça de Entrecampos, Lisboa]] Alvalade é unha freguesía portuguesa do concello de Lisboa. Nela localízase a sede principal da Universidade de Lisboa. No ano 2021 contaba con 33 309 habitantes, polo que a súa densidade de poboación, nese ano, era de 6 237,6 hab./km².
Lista de lugares Patrimonio da Humanidade en Oceanía
Cada ano, o Comité do Patrimonio Mundial pode inscribir novos sitios na lista ou eliminar sitios que xa non cumpran os criterios. A selección baséase en dez criterios: seis para o patrimonio cultural (I - VI) e catro para o patrimonio natural (VII - X). Algúns sitios, designados sitios mixtos, representan tanto patrimonio cultural como natural. En Oceanía hai 11 sitios culturais, 19 naturais e 7 mixtos. A UNESCO tamén pode especificar que un sitio esta en perigo, indicando "condicións que ameazan as propias características polas que un ben inscribíuse na Lista do Patrimonio Mundial". En 2013, o Comité engadiu Rennell Oriental á Lista do Patrimonio Mundial en Perigo debido á ameaza de actividades de talla de árbores para o valor universal excepcional do sitio.
Manuel Maseda Cadórniga
Vida persoal
Casou con Filomena Losada Álvarez en 1912.
Imperio Babilónico
O Imperio amorreo ou paleobabilónico
Os amorreos que seguiron a ser nómades foron contidos facilmente ao principio mais segundo o imperio de Ur III foi perdendo o seu poder, estes foron volvéndose máis perigosos.
Os grandes vencedores da caída de Ur foron primeiro os acadios do reino de Isin e despois os amorreos, que nun século encheron Mesopotamia de reinos, quedando o que foi o imperio de Ur fragmentado en numerosos reinos amorreos e acadios con capitais en cidades que ata ese momento tiveran pouca importancia.
A Babilonia dos casitas
En Asiria, Ashur-uballit I chegou ao trono en 1365 a.C. e emprendeu unha serie de reformas ata constituír o chamado Primeiro Imperio Asirio. O seu sucesor atacou Mitani, saqueando a súa capital no século XVI a.C. e conquistando o resto do territorio nos trinta anos seguintes. En 1274 a.C. subiu ao trono asirio Salmanasar I, quen emprendeu unha serie de conquistas cara ao oeste, chegando ata a fronteira do reino hitita. O seu sucesor Tukulti-Ninurta I ampliou as fronteiras polo norte, penetrando no Cáucaso e polo leste, cara aos montes Zagros.
Cara a 1200 a.C. comezaron a chegar vagas duns novos invasores provenientes do Mediterráneo. Foron coñecidos como Pobos do Mar e a súa presenza sentiuse practicamente en todas as rexións do Mediterráneo oriental. O pobo que se viu máis afectado por estas invasións foi o hitita, cuxo imperio, previamente debilitado pola expansión asiria, foi completamente destruído por elas. Os Pobos do Mar tamén danaron tanto Exipto como Asiria, polo que Babilonia e especialmente o reino de Elam, no extremo oriental de Mesopotamia, se viron beneficiados.
O Imperio Caldeo ou neobabilónico
Desta etapa datan algúns dos monumentos máis coñecidos da cidade mesopotámica, como a Porta de Ishtar ou os xardíns colgantes de Babilonia.
Tecnoloxía
Os babilonios herdaron os logros técnicos dos sumerios en rega e agricultura. O mantemento do sistema de canles, diques, presas e depósitos construídos polos seus predecesores necesitaba dun considerable coñecemento e habilidade de enxeñaría. A preparación de mapas, informes e proxectos implicaban o emprego de instrumentos de nivelación e balices de medición. A matemática asirio-babilónica utilizaba o sistema de numeración sexaxesimal sumeria que, ao ser un sistema de notación posicional (análogo ao actual sistema decimal, mais con base 60), facilitou o desenvolvemento dunha álxebra e dunha aritmética temperás; deste sistema derívanse por exemplo a división do círculo en 360 graos, ou a dunha hora en 60 minutos. Continuaron a utilizarse as medidas de lonxitude, área, capacidade e peso normalizadas anteriormente polos sumerios. A agricultura era unha ocupación complicada e metódica que precisaba previsión, dilixencia e destreza. Un documento escrito en sumerio, aínda que utilizado como libro de texto nas escolas babilónicas, resulta ser un verdadeiro almanaque do agricultor, e rexistra unha serie de instrucións e direccións para guiar as actividades da granxa, desde a rega dos campos ata o aventamento dos cultivos.
Os Santásticos
En 1967, as dúas faccións implicadas na Guerra Civil de Nixeria acordaron un alto o fogo de 48 horas para poder ver a Pelé e os Santásticos xogar un partido amigable en Lagos.
Placopecten magellanicus
Especie
A especie foi descrita en 1791 polo naturalista alemán Johann Friedrich Gmelin, baixo o nome Ostrea magellanica, nas páxinas 3317-3318 da súa obra [https://www.biodiversitylibrary.org/item/10290#page/1/mode/1up Caroli a Linné systema naturae per regna tria naturae, secundum classes, ordines, genera, species, cum characteribus, differentiis, synonymis, locis ... Editio decima tertia, aucta, reformata. Georg Emanuel Beer, Leipzig 1788–1793. Volume 1. Parte 6: Vermes].
Eleccións xerais de Suráfrica de 1999
Asemblea Nacional
180px|thumb|right|[[Thabo Mbeki foi elixido presidente tras as eleccións.]]
Englyn
miniatura|200x200px| Un englyn enmarcado nunha tumba da Christ Church, no municipio galés de Y Bala. Un englyn (pronunciado /ˈɛŋ.lɪn/ ; en plural englynion) é un poema breve escrito en linguas britónicas (faladas en Gran Bretaña, Bretaña e a diocese de Britonia) cuxas orixes se remontan a Gales e Cornualla. Caracterízase pola súa métrica cuantitativa, así como polos seus patróns ríxidos de rima e semirrima. O mesmo número de consoantes e acentos, coñecidos como cynghanedd, repítense en cada liña.
Outras formas
O novelista canadense Robertson Davies argumentou que o Englynion procedía dunha adaptación galesa de inscricións enmarcadas en tumbas romanas no oeste de Gran Bretaña. Segundo Davies, o englynion debe ter catro liñas, a primeira das cales debe estar formada por dez sílabas, seguida dunha de seis e outras dúas de sete sílabas cada unha. Na primeira liña debe haber unha cesura despois das sílabas sete, oito e nove. A rima da segunda liña debería comezar despois desa pausa. Mentres tanto, a décima sílaba da primeira liña debe rimar ou estar en asonancia coa media parte da seguinte liña. As dúas últimas liñas deben reproducir a primeira rima da liña un e deben rimar en sílabas átonas.
Torneo masculino de fútbol nos Xogos Olímpicos de Toquio 2020
O torneo de fútbol masculino nos Xogos Olímpicos de 2020 celebrouse do 22 de xullo ao 7 de agosto de 2021. Orixinalmente, debía ter lugar do 23 de xullo ao 8 de agosto de 2020, pero os Xogos Olímpicos foron postergados ao ano seguinte debido á pandemia de COVID-19. Con todo, o nome oficial dos xogos continuou sendo os Xogos Olímpicos de Toquio 2020. Foi a vixésimo sétima edición do torneo masculino de fútbol nos Xogos Olímpicos. Xunto coa competición feminina, o torneo de fútbol dos Xogos Olímpicos 2020 celebrouse en seis cidades do Xapón. A final tivo lugar no Estadio Internacional de Iocoama. Os equipos que participaron na competición masculina estiveron restrinxidos a convocar xogadores menores de 24 anos (nados do 1 de xaneiro de 1997 en adiante), coa inclusión de unicamente tres futbolistas sen restrición de idade. O torneo masculino está normalmente restrinxido a xogadores menores de 23; con todo, debido ao adiamento dos Xogos Olímpicos por un ano, a FIFA decidiu manter a restrición dos xogadores nados do 1 de xaneiro de 1997 en adiante.
Partido Revolucionario Democrático
O Partido Revolucionario Democrático (PRD) é un partido político de centro-esquerda de Panamá. É o partido con maior número de adherentes en Panamá, cun total de 656.392 (novembro de 2021).
Século XXI
Nas eleccións de 2004, postularon novamente a Martín Torrijos Espino quen resultou elixido nesa ocasión como presidente de Panamá. O presidente Torrijos presentou un referendo para a ampliación da Canle de Panamá (devolto a Panamá en 1999), cuxo resultado foi efectivo. Nas seguintes eleccións de 2009, o partido perdeu ante o candidato Ricardo Martinelli (coa candidata Balbina Herrera) e novamente nas eleccións de 2014, perderon ante o candidato Juan Carlos Varela (co candidato Juan Carlos Navarro). Logo de diversas reestruturacións do partido, tras as derrotas de 2009 e 2014, o partido escolleu o ex-lexislador Laurentino Cortizo para as eleccións xerais de 2019; nas cales saíu vitorioso por unha estreita marxe sobre o seu rival Rómulo Roux.
Península de Creuddyn
O colexio de educación secundaria galés Ysgol y Creuddyn está situado na península.
Heartstopper
Impact
Despois da estrea da serie, o primeiro volume da novela gráfica de Oseman, Heartstopper, converteuse no máis vendido libro xuvenil do Reino Unido. As cancións que aparecen na serie recibiron grandes aumentos nas vendas e nas emisións das listas. As cancións da banda sonora que aumentaron as vendas das listas en comparación coa semana anterior incluíron "Want Me" e "Dover Beach" de Baby Queen, "Why Am I Like This" de Orla Gartland e "I Belong In Your Arms" de Chairlift.
Sarah Kofman
Pensamento
A pesar do silencio que sufriron os seus traballos tras a súa morte, destaca a súa gran capacidade crítica que serviría como influencia das seguintes correntes filosóficas, especialmente nas correntes feministas. O pensamento de Kofman ten as súas bases nun conxunto de lecturas suspicaces co obxectivo de deconstruír os prexuízos metafísicos presentes nos textos dos grandes filósofos. A súa pretensión non é, en efecto, construír un sistema filosófico, senón simplemente ler para descubrir, no fondo dos grandes sistemas, os mecanismos que se empregaron para a súa construción, os móbiles, os intereses da especulación. Así foi como revisando as lecturas de autores como Nietzsche e Freud, conseguiu demostrar non soamente a validez ou a invalidez dos seus argumentos, senón tamén interpretalos no seu contexto para demostrar como son o resultado das intencións coas que estes intelectuais comezaban a escribir as súas obras. Así, conseguiu entender máis alá do escrito, reinterpretou a motivación e foi capaz de indicar como a dirección á que apuntaban os argumentos dalgúns autores era acertada ou errónea
Influencia de Nietzsche
Kofman desfrutaba lendo, considerábase a si mesma lectora de filosofía ademais de filósofa. Para ela a lectura e escritura van da man e non concibe unha sen a outra. Trata de renovar a lectura dos grandes textos filosóficos pero deconstruíndoos e reinterpretándoos. Sobre as súas lecturas pódese apreciar a labor de decostrucción e análise crítica do sistema metafísico e, en especial, a oposición masculino/feminino en tanto que son entendidas coma categorías esencialistas. Mostra constantemente como o feminino é rebaixado e as mulleres son depreciadas nos textos, incluso cando non son o tema central. Considera que case todos os grandes textos da filosofía teñen esta perspectiva, como manifesta na obra ''Aberrations. Le devenir-femme de August Comte'' (1978), na cal afirma que a muller é rebaixada en multiplicidade de casos e como, finalmente, remite a unha posición sexual determinada.
António Egas Moniz
Responsábel do desenvolvemento da anxiografía cerebral en 1927, un descubrimento que revolucionou a medicina e a neurocirurxía, permitindo o diagnóstico de tumores cerebrais e o diagnóstico e tratamento do aneurisma cerebral e a malformación arteriovenosa. Foi proposto tres veces para o Premio Nobel por este descubrimento (1928, 1929, 1930). Inventor do procedemento neurocirúrxico denominado lobotomía prefrontal, que permitiu a aparición da psicocirurxía; por este último descubrimento foi galardoado co Premio Nobel de Fisioloxía ou Medicina en 1949, compartido co fisiólogo suízo Walter Rudolf Hess.
José Saramago, Carlos Filipe Ximenes Belo, José Ramos-Horta e António Egas Moniz son os únicos lusófonos que teñen premios Nobel.
Galina Balashova
Galina Andreevna Balashova (ruso: Галина Андреевна Балашова), nada en Kolomna en 1931, é unha arquitecta e deseñadora rusa, que estivo asociada co programa espacial soviético.
Marko Luković
Traxectoria
Na temporada 2016−17 asina co KK Krka de Novo Mesto, Eslovenia, onde foi un dos mellores xogadores da Liga do Adriático, sendo o quinto máis valorado (17,3), o cuarto máis anotador (16,8) e o terceiro máis reboteador (7,3). A boa temporada fai que chame a atención do UCAM Murcia da Liga ACB, porén a mala situación tanto do xogador como do equipo levano a rescindir o seu contrato co equipo e asinar polo ESSM Le Portel da LNB Pro A. Na seguinte temporada xoga para o Bàsquet Manresa, aínda que en xaneiro regresa á Liga ABA da man do Igokea, onde fai unha media de 12,6 puntos e 3,9 rebots por encontro. Nas dúas seguintes temporadas non se move da liga adriática, xogando para o Koper Primorska e para o Split, onde fai unha media de 15,3 puntos, 4,6 rebotes e 3,0 asistencias por encontro. O 28 de xullo de 2021 regresa á Liga ACB asinando polo Río Breogán da Liga ACB.
Lake Grace, Australia Occidental
Precipitacións
Lake Grace recibe normalmente 353,3 mm de precipitacións anuais, con 16,3 mm en xaneiro.
Addison Emery Verrill
Traxectoria
Xa graduado en Harvard, en 1864 realizou varios informes sobre propiedades mineiras ou minas potenciais nos estados de Nova Hampshire, Nova York e Pensilvania. Nese mesmo ano aceptou un posto como primeiro profesor de Zooloxía na Sheffield Scientific School da Universidade Yale, onde ensinou desde 1864 até a súa xubilación en 1907.
Baixo a dirección do profesor Spencer Fullerton Baird, Verrill estivo case tres meses traballando nas coleccións de corais da Smithsonian. O proceso de revisión da colección requiriu identificar varias especies, seleccionar exemplares tipo e constituír un conxunto de duplicados para seren enviados ao Museo de Harvard. Mentres estivo en Washington, coñeceu e estableceu amizades con moitos científicos distinguidos. A amizade que Verrill e o profesor Baird desenvolveron, levaron ao nomeamento de Verrill como axudante da United States Fish Commission (Comisión de Peixes dos Estados Unidos) en 1871. Neste papel, que mantivo até 1887, Verrill foi o responsábel das investigacións mariñas e de todas as coleccións de invertebrados. Varios centenares de miles de exemplares recollidos entre 1871 e 1887 foron enviados a New Haven para que Verrill os clasificara, identificara, catalogara e etiquetara. Como compensación parcial polo seu traballo, despois de que o primeiro conxunto de exemplares tipo fose enviado á Smithsonian, autorizouse a manter o primeiro conxunto de duplicados como propiedade persoal. Á súa xubilación vendeu esta colección persoal ao Museo Yale Peabody de Historia Natural, onde agora forman parte da colección de Invertebrados.
Posteriormente, explorou cos seus alumnos a xeoloxía e os animais mariños das Illas Bermudas. Además de moitas outras memorias e artigos sobre os temas mencionados anteriormente, publicou The Bermuda Islands (1902; segunda edición, 1907).
Familia
O seu fillo, Alpheus Hyatt Verrill, coñecido como Hyatt Verrill, (1871–1954) foi zoólogo, arqueólogo, explorador, inventor, ilustrador e autor.
Independentismo asirio
As áreas que forman a patria asiria son partes do actual norte de Iraq, o sueste de Turquía, o noroeste de Irán e, máis recentemente, o nordeste de Siria. Os esforzos realízanse concretamente nas rexións onde aínda existen maiores concentracións, e non na patria asiria na súa totalidade, sendo aquelas rexións con grandes concentracións Erbil, e a gobernación de Dohuk en Iraq, estando as dúas últimas situadas na rexión do Kurdistán iraquí e na gobernación de Al-Hasakah en Siria. Mosul e a gobernación de Nínive tiñan unha importante presenza asiria antes da toma de posesión e expulsión forzada da poboación asiria polo Estado Islámico en 2014.
Ropalidia
Descrición
O xénero foi descrito en 1831 polo ictiólogo e entomólogo francés Félix Édouard Guérin-Méneville, na obra Lesson, R. P. & Guérin-Méneville, F. E., "Hemiptera", no volume 2 de Duperrey, L. I. Voyage autour du monde: exécuté par ordre du roi, sur la corvette de Sa Majesté, la Coquille, pendant les années 1822, 1823, 1824, et 1825. París. 6 volumes.
Fantastic Beasts: The Secrets of Dumbledore
Fantastic Beasts: The Secrets of Dumbledore é un filme de 2022 dirixido por David Yates a partir dun guión de J. K. Rowling e Steve Kloves. É a secuela de Animais fantásticos e onde atopalos (2016) e Fantastic Beasts: The Crimes of Grindelwald (2018), sendo o terceiro título da serie Fantastic Beasts e o onceavo filme da franquía Wizarding World. O elenco está composto por Eddie Redmayne, Jude Law, Ezra Miller, Dan Fogler, Alison Sudol, Callum Turner, Jessica Williams, Katherine Waterston e Mads Mikkelsen. Ambientada varios anos despois dos acontecementos do seu predecesor, o filme segue a Albus Dumbledore, Newt Scamander e os seus aliados nunha misión que os leva ao corazón do exército do mago escuro Gellert Grindelwald.
Hermes Trismegistus
Historia
Hermes Trismegistus menciónase principalmente na literatura oculta como un sabio alquimista e desenvolveu un sistema de crenzas metafísicas que hoxe se coñece como Hermetismo. Para algúns pensadores medievais, Hermes Trimegisto foi un profeta pagán que anunciou a chegada do cristianismo. Atribuíronselle estudos de alquimia como a Táboa Esmeralda, que foi traducida do latín ao inglés por Isaac Newton, e de filosofía, como o Corpus Hermeticum. Debido á falta de probas da súa existencia, o personaxe histórico foi construído de forma ficticia dende a Idade Media até a actualidade, especialmente a partir do rexurdir do esoterismo.
Maelienydd
Historia
Maelienydd foi posibelmente un pequeno reino ou señorío independente no inicio de Gales que se estendía máis ao sur que o cantref medieval, incluíndo a zona preto do actual Llanfair-ym-Muallt no seu territorio. Pouco se sabe da súa historia inicial.
VIII dinastía exipcia
Os exiptólogos estiman que a VIII Dinastía gobernou Exipto durante aproximadamente de 20 a 45 anos e propuxéronse diversas datas: 2190 - 2165 a.C., 2181 - 2160 a.C., 2191 - 2145 a.C., 2150 - 2118 a.C.
Faraóns
Ademais, a identidade e posición cronolóxica e alcance do gobernoo dos seguintes gobernantes é moi incerto: Wadjkare, Khuiqer, Khui e Iytjenu.
New York Cosmos
New York Cosmos, ou simplemente Cosmos, foi un club de fútbol estadounidense que competía na North American Soccer League. Foi fundado en 1970 e competiu na NASL desde entón a 1983, cando debido aos problemas económicos tanto do equipo como da liga, o equipo pasou á Major Indoor Soccer League, unha liga de showball ou fútbol indoor formada por equipos da NASL, até que o equipo quebra en 1985.
O nome
O nome do club foi idealizado polo inglés Clive Toye, o primeiro director do club. A inspiración veu do equipo de béisbol dos New York Mets. Do mesmo xeito que "Mets" era a forma curta de "Metropolitans", Toye optou por "Cosmos", como unha forma abreviada de "Cosmopolitans" e o club chamouse New York Cosmos.
Cidade vella de Berna
Fundación
thumb|upright=1.2|Mapa da cidade de 1638 que mostra a Cidade Vella, así como as fortificacións defensivas posteriores ao oeste. thumb|Unha ilustración dos [[Redutos Grande e Pequeno (Schanzen) engadidos de 1622 a 1634]] A historia da cidade de Berna propiamente dita comeza coa súa fundación polo Duque Berchtold V da Zähringen en 1191. Conta a lenda local que o duque xurou que o nome da cidade sería a do primeiro animal que cazara, que resultou ser un oso. Tanto o nome da cidade (Berna pode significar Bär(e)n, osos) e a súa besta heráldica, proceden desta lenda. Nese momento, gran parte da Suíza actual (considerada entón parte do sur da Borgoña) estaba baixo a autoridade da casa de Zähringen. Os líderes Zähringer, aínda que non tiñan un ducado propio, foron denominados duques por decreto do rei alemán e exerceron o poder imperial ao sur do Rin. Para establecer a súa posición alí, fundaron ou expandiron numerosos asentamentos, incluíndo Friburgo (en 1157), Berna, Burgdorf e Morat.
Edificios do Parlamento
As dúas cámaras onde se reúnen o Consello Nacional e o Consello de Estados están separadas polo Salón da Cúpula. A propia cúpula ten unha altura exterior de 64 m., e unha altura interna de 33 m. O mosaico do centro representa o escudo de armas federal xunto co lema en latín Unus pro omnibus, omnes pro uno (Un para todos, e todos para un), rodeada polo escudo dos 22 cantóns que existían en 1902. O escudo do Cantón do Xura, creado en 1979, colocouse fóra do mosaico.
Fontes
De leste a oeste, a primeira fonte é a Läuferbrunnen (en alemán: fonte do corredor) preto da igrexa de Nydegg en Nydeggstalden. A pía construíuse en 1824, pero a figura data de 1545. O Corredor mudouse varias veces desde a súa creación, e ata preto de 1663 coñecíase como o Brunnen beim unteren Tor (Fonte xunto a porta inferior). Orixinalmente o Läuferbrunnen tiña unha pía octogonal e unha columna alta e redonda. A pía substituíuse por unha rectangular antes de 1757 que substituíuse en 1824. A columna redonda foi substituída polo actual piar cadrado de pedra calcaria no século XVIII ou XIX.
A fonte Simsonbrunnen ou Sansón representa a historia bíblica de Sansón matando un león atopada en. Segundo a historia, Sansón naceu dunha parella estéril de israelitas coa condición de que a súa nai e o seu fillo (Sansón) se abstiberan de toda bebida alcohólica e que nunca se afeitase nin se cortase o cabelo. Debido ao seu compromiso de vivir nestas condicións, Sansón recibiu unha gran forza. De mozo, namórase dunha muller filistea e decide casar con ela. Neste momento, os filisteos gobernaban sobre os israelitas e a decisión de Sansón de casare cunha, causa moita preocupación entre a súa familia. Calma as súas preocupacións e viaxa para casar co seu amor. No camiño, é atacado polo león e coa súa incrible forza mata o león. Máis tarde, ve que as abellas construíron un panal no corpo do león. Utiliza este suceso como base dun enigma, que cando non se responde, dálle o pretexto para atacar aos filisteos e liderar unha rebelión sen éxito. A fonte, construída en 1544 por Hans Gieng, segue o modelo da Simsonbrunnen en Solothurn.
Gabriela Sabatini
Vida persoal
Sabatini dixo que na súa mocidade perdeu partidos deliberadamente para evitar os xornalistas e os focos. Afirmouno cando tiña 43 anos, dicindo que a súa timidez era un problema grave, e pensaba que tería que falar despois de gañar un torneo, polo que adoitaba perder nas semifinais.
Zwitterión
Aminoácidos
miniatura|280px|Un [[aminoácido contén tanto centros ácidos (o grupo carboxilo) coma básicos (o grupo amino). O isómero da dereita é un zwitterión.]] No caso dos aminoácidos e equilibrio establécese en dúas etapas. Nunha etapa transfírese un protón desde o grupo carboxilo a unha molécula de auga. Noutra etapa transfíree un protón desde o ión hidronio ao grupo amino En conxunto, a reacción é unha reacción de isomerización A razón das concentacións das dúas especies en solucion é independente do pH, xa que é igual ao valor da constante de equilibrio para a reacción de isomerización.
Campo Municipal de Vilas
Historia
O 12 de marzo de 2010 foi inaugurado, contando cun terreo de xogo de 102x65 metros, dous campos de fútbol 7, bancadas para 500 espectadores, vestiarios e oficinas.
Estatística de Maxwell-Boltzmann
A distribución de Maxwell-Boltzmann aplicouse especialmente á teoría cinética de gases, e outros sistemas físicos, ademais de en econofísica para predicir la distribución da renda. En realidade a distribución de Maxwell-Boltzmann é aplicable a calquera sistema formado por N "partículas" ou "individuos" que intercambian estacionariamente entre si unha certa magnitude M e cada un deles ten unha cantidade mi da magnitude M e ao longo do tempo se cumpre que M := m1+m2+...+ mN.
Félix Édouard Guérin-Méneville
Traxectoria
Guérin-Méneville fundou varias revistas científicas:
Guérin-Méneville foi elixido presidente da Société Entomologique de France o ano 1846.
San Pedro, Amandi, Sober
San Pedro é un lugar da parroquia de Amandi no concello lugués de Sober na comarca da Terra de Lemos.
David C. Hilmers
Traxectoria
Foi seleccionado pola NASA en xullo de 1980, participando nas misións STS-51-J, STS-26, STS-36 e STS-42 e pasando un total de 31,94 días no espazo.
A Travesa, Amandi, Sober
A Travesa é un lugar da parroquia de Amandi no concello lugués de Sober na comarca da Terra de Lemos.
Axentes 355
Estreouse en galego a través de Amazon Prime Video, sendo o primeiro filme dobrado ao galego da plataforma. Tamén conta coa opción de subtitulado en galego. Foi traducido por María Luísa Lage e o director de dobraxe foi Julio Lorenzo.
Notostráceos
Coñécense fósiles de notostráceos de máis de 200 millóns de anos de antigüidade.
Descricións
A orde foi descrita en 1867 polo biólogo mariño e de auga doce noruegués Georg Ossian Sars.
Escultura helenística
Contexto e características
Formalmente as características xerais da escultura helenística derivan principalmente da obra de tres grandes artistas, Escopas, Praxíteles e Lísipo, que conducen a transición do Clasicismo para o Helenismo nos mediados do século IV a.C.. En termos de expresividade e carácter narrativo a súa produción ten moita máis relación co helenístico do que co Alto Clasicismo que a precedeu, aínda que no terreo do estilo propiamente dito a súa orixe clásica permaneza evidente. Eles inician o proceso de abandono da idealización para traer a representación para o nivel humano, mesmo cando se trata da imaxe de divindades. Non sen un punto de ironía, Jerome Pollitt comenta unha obra atribuída a Praxíteles, o Apolo Sauróctono, e ve nela unha imaxe burlesca da decadencia de status dun deus viril matador dun dragón para un efebo feminizado que mal consegue escorrentar un lagarto común, nun período en que os antigos mitos comezaban a perder a súa aura divina e o seu poder real de inspiración, e comezaban a seren desacreditados nunha sociedade fortemente profana e urbana, mais que por iso mesmo podía volver a súa atención con maior intensidade para o retrato do home, dos seus problemas e éxitos específicos, e de seu universo interior.
I. Unha preocupación obsesiva co destino e o seu carácter imprevisíbel e mutábel, visíbel na proliferación de escritos filosóficos e iconografía sobre Tique, a deusa que corporificaba a Sorte ou Fortuna - concibida nunha interpretación asociada ao destino - e na retratista de Alexandre, unha personalidade que sempre se considerou protexida pola Fortuna, pois mesmo cando a mala sorte parecía ameazar, era capaz de reverter a situación ao seu favor. Da mesma forma, espellava ese interese a representación de eventos cando a sorte individual mudaba drasticamente, como nos momentos de grande éxito ou grande fracaso.
Sarcófagos e urnas
A tradición fúnebre dos etruscos foi importante para a popularización dos sartegos e urnas cinerarias durante o período helenístico. Eles desenvolveron unha práctica de arte mortuoria que chegou a grande refinamento nalgúns casos, aí­nda que a maioría das pezas sexa máis ou menos padronizada e presente unha calidade mediana ou inferior. O tipo é constituído por unha caixa decorada con variados graos de complexidade, fechada por unha tapa onde están representados retratos de corpo enteiro dos falecidos, sós ou en parellas, reclinados como se estivesen nun banquete, ou como se durmisen. As urnas funerarias adoptaban o mesmo esquema, apenas en dimensións menores. Achados arqueolóxicos importantes foron feitos en Arezzo, Perugia, Cortona, Volterra, Cerveteri e Chiusi, entre outras cidades. miniatura|250x250px|Copia moderna dun dos paneis do Sarcófago de Alexandre, con policromía reconstituída Do Oriente veu unha tendencia marcada para o naturalismo nas escenas figurativas e un gosto pola decoración abstracta ou que empregaba motivos fito e zoomórficos profusamente, algúns n ben típicos como a folla da palmeira, elefantes e a caza ao león. No Líbano, no cemiterio real de Sídon, encontráronse diversos exemplares de fino acabamento, entre eles o célebre Sarcófago de Alexandre, así­ chamado por traer escenas da vida do conquistador nos seus relevos, aí­nda que fose destinado para recibir o corpo dun potentado local. Esta peza é de especial interese porque foi encontrada en condicións excelentes, presentando aínda moitos trazos da súa policromía orixinal, o que permitiu reconstruír unha copia moderna coa reconstitución das súas cores primitivas (ilustrada ao lado), presentada durante a exposición Bunte Götter, un evento internacional enteiramente dedicado a divulgar o tema do tratamento pictórico da escultura antiga, pouco coñecido para o grande público, mais que constituía unha práctica xeneralizada. No Exipto Tolemaico desenvolveuse un estilo de seu, onde o interese escultórico maior estaba na figura estilizada do morto deitado sobre a tapa de cobertura, adaptando a tradición faraónica para as clases sociais inferiores.
Búfalo do Cabo
Descrición
Syncerus caffer caffer é a subespecie típica, e a máis grande, con grandes machos cun peso de até 910 kg. Presenta un pescozo musculoso e unha cabeza maciza, as patas son longas e dotadas de pezuños anchos, as súas patas dianteiras son moito máis anchas que as traseiras, xa que soportan o peso da parte frontal do corpo, que é máis pesado e máis potente que a parte traseira. A cor desta subespecie é máis escura que a de Syncerus caffer chegando a ser case negra, de aí o seu nome. O dimorfismo sexual é fácil de distinguir, do mesmo xeito que na especie Syncerus caffer, os machos son máis grandes e posúen unha cor máis escura, mentres que as femias teñen unha máis clara, ambos os sexos presentan cornos largos e aplanados voltos cara a atrás.
Conservación
Syncerus caffer caffer está catalogado como dependente de conservación pola UICN, a diferenza da especie do búfalo africano, este non está moi estendido, aínda que a súa poboación permanece sen cambios por longo prazo, que continúa existindo nun número considerable de parques nacionais, reservas equivalentes e zonas de caza controlada no sur e o leste de África. No pasado, os números de búfalos sufriron o seu colapso máis grave durante a epidemia de peste bovina da década de 1890, que, xunto con pleuroneumonía, causaron mortalidades tan altas como do 95% do gando e individuos silvestres. Os búfalos máis grandes son obxecto de valor como trofeos, aínda que nalgunhas zonas, os búfalos cázanse pola súa carne.
A Pousa, Liñarán, Sober
A Pousa é un lugar da parroquia de Liñarán no concello lugués de Sober na comarca da Terra de Lemos.
Qandeel Baloch
Fouzia Azeem, nada no distrito de Dera Ghazi Khan District o 15 de novembro de 1990 e finada en Multan o 15 de xullo de 2016 foi unha modelo, actriz, activista feminista e celebridade de internet paquistaní coñecida como Qandeel Baloch (en قندیل بلوچ). Baloch saltou á fama debido aos seus vídeos en que discutía a súa rutina diaria e varios temas controvertidos.
Cimadevila, Liñarán, Sober
Cimadevila é un lugar da parroquia de Liñarán no concello lugués de Sober na comarca da Terra de Lemos.
Cuxhaven
miniatura| Cuxhaven (en Cuxhoben) é unha cidade na desembocadura do Elba no Mar do Norte. É sede do distrito homónimo na Baixa Saxonia e unha grande cidade segundo a Lei de Constitución Municipal da Baixa Saxonia. Despois de Wilhelmshaven e Emden, é a terceira cidade maior na costa da Baixa Saxonia e o maior balneario de talasoterapia alemán. A cidade pertence ás rexións metropolitanas do Noroeste e Hamburgo e é un centro de tamaño medio (Mittelzentrum) segundo o plan de desenvolvemento estatal.
Localización xeográfica
Dende o século XIII a 1937 pertenceu ao Groß-Hamburg. Ritzebüttel e Cuxhaven fusionáronse en 1872. Ao noroeste de Cuxhaven, no Parque Nacional Hamburgisches Wattenmeer, atópase a illa de Neuwerk, no mar do Norte, que pertence a Hamburgo, coas illas veciñas de Nigehern e Scharhörn.
Historia
miniatura| Oficina Ritzebüttel da Cidade Hanseática Libre de Hamburgo 1815-1937 miniatura| Kugelbake, 1880 miniatura| Barcos no porto, 1928 miniatura| 1934: "Os arrastreiros de pesca acostados coa marea baixa no Priel "; Fotografía aérea nº 4042, reprodución de Wilhelm Pietzsch esquerda|miniatura| Mapa de Cuxhaven, 1910
Desenvolvemento da zona urbana
Coa incorporación de Döse (1905) alcanzouse unha poboación de 10.000 habitantes. O 15 de marzo de 1907 Cuxhaven recibiu os dereitos de cidade. En 1907, o mercado de peixe foi deseñado por Friedrich Duge.
En 1922 o movemento obreiro fundou a empresa de construción de vivendas Cuxhavener Bauhütte. Co seu director Karl Olfers (SPD) construíu moitos edificios residenciais en vivendas sociais coas fachadas de ladrillo visto que caracterizan a Cuxhaven.
A área actual do distrito é de 162 km², con numerosas incorporacións entre 1935 e 1972.
Galegos en Cuxhaven
En 2018 celebrouse a primeira Festa do albariño de Cuxhaven, organizada polo CCGC e a Mancomunidade do Salnés, que contou con representantes do PSdeG e do PPdG, da Illa de Arousa, Vilanova e Cambados. Durante a pandemia da COVID-19 seguiu a celebrarse, porén en 2020 a alcaldesa de Cambados expresou a súa oposición á mesma. A festa continuou a celebrarse en Cuxhaven en 2021.
Provincia de Darién
Historia
En 1513 Pedro Arias de Ávila foi nomeado gobernador e capitán xeneral da nova provincia de Castela do Ouro (próxima á Gobernación de Veragua) e localizada entre a parte norte de Colombia, Panamá e os territorios da vertente sur recentemente descuberta por Vasco Núñez de Balboa (Mar do Sur), quen o recoñeceu como novo gobernador. Asumiu o cargo en 1514, a pesar de contar xa entón cuns 64 anos de idade, establecendo a Santa María la Antigua del Darién como capital da nova provincia. En xaneiro de1519 acusa de traizón a Vasco Núñez de Balboa e execútao no poboado de Acla; logo, en agosto de 1519 funda a cidade de Panamá no seu primitivo asentamento (actualmente chamada Panamá a Vella), a onde trasladou a capital.
Demografía
Datos preliminares do XI Censo Nacional de Poboación e VI de Vivenda, mostran que Darién ten unha poboación o 16 de maio de 2010 de 46.951 habitantes, dos cales 25.764 son homes e 21.187 son mulleres. Ademais, contabilizáronse un total de 15.310 vivendas.
Cultura
No olfo de San Miguel os recursos de pesca son abundantes en camaróns, peixes, e lagostas, que son explotados por unha frota que opera directamente desde a cidade de Panamá. Nos ríos interiores da provincia practícase a pesca artesanal destinada principalmente ao autoconsumo.
Juan Nóvoa
Juan Ángel Nóvoa Nóvoa, coñecido como Bicho bravo, nado en Ourense cara a 1898, foi un tipógrafo e político galego.
Gästrikland
Prehistoria
Gästrikland está incluída nunha definición máis ampla de Bergslagen e fixéronse achadegos de manipulación do ferro durante a Idade de Ferro na provincia, como por exemplo o Kråknäsjärnet do 400 d.C. Crese que o uso de ferro en Gästrikland e no sur de Hälsingland na era de Vendel (século VII e posteriores) superou a ampla produción que houbo anteriormente en Mellannorrland.
A Burdalla, Anllo, Sober
A Burdalla é un lugar da parroquia de Anllo no concello lugués de Sober na comarca da Terra de Lemos.
Russell Tovey
Russell George Tovey, nado o 14 de novembro de 1981 en Billericay (Essex), é un actor inglés. É coñecido por interpretar o lobishome George Sands na serie de televisión da BBC Being Human, Rudge en The History Boys (tanto na versión teatral como no cinema), Steve en Him & Her, Kevin Matheson na serie de HBO Looking e no telefilme Looking: The Movie e como Henry Knight na serie de Sherlock. Tamén foi protagonista na serie Quantico e na serie Years and Years.
Cordeilinos
Descrición
A descrición da subfamilia atribúese, en 1851, ao ornitólogo estadounidense John Cassin.
António Nobre
Biografía
Un monumento a António Nobre, deseñado polo arquitecto Álvaro Siza Vieira encóntrase preto da praia da Boa Nova en Leça da Palmeira. Está inscrito: «farto de dores com que o matavam / foi em viagens por esse mundo - a António Nobre, 1980».
Gustave Schlumberger
Arqueólogo, historiador e numismático
Schlumberguer faleceu en París o 9 de maio de 1929. Foi soterrado no cemiterio de Passy.
Igrexa da Milagrosa de Ourense
Historia
A Congregación da Misión, fundada por San Vicente de Paúl en Francia en 1625, chegou a España (en concreto, a Barcelona) en 1704 procedente de Italia. Tres padres paúles impartiron varias misións en Ourense en 1866, a máis destacada a de Xinzo de Limia. En 1869 predicarían unha Novena Misión no Santuario da Nosa Señora dos Milagres do Medo. Estabelecéronse nel de maneira definitiva por encomenda do bispo da diocese e converteron o templo na única comunidade de Padres Paúles de Galiza. Pola súa banda, a residencia dos padres paúles na cidade de Ourense foi fundada en 1902 no número 23 da rúa de Alba (actual rúa Cardeal Quiroga). Anos despois trasladouse aproximadamente ao número 28, na beirarrúa oposta.
A construción da igrexa e dos edificios auxiliares comezou o 1 de febreiro de 1971. Os oficios de Semana Santa leváronse a cabo desde o 15 de agosto dese ano nos baixos de diversos edificios da contorna. Tras o fin das obras o 24 de marzo de 1973, o santuario foi inaugurado a tarde do 10 de maio. Os oficios de Semana Santa daquel ano xa se celebraran no novo templo. Temiño Sáiz, quen bendeciu a igrexa con motivo da súa inauguración, doou unha imaxe da Virxe Milagrosa realizada en mármore branco de Alacant polo escultor Nicanor Carballo. O padre Ángel Dopazo Salgado regalou un órgano Hammond, adquirido por 380 000 pesetas. Varias fregresas e fregueses doaron o sagrario e varios cálices, e tamén entregaron igualmente diñeiro en metálico para a adquisición de bancos.
Independentismo groenlandés
Proceso cara á independencia
En 1953, unha nova Constitución de Dinamarca incorporou Groenlandia en Dinamarca, e a illa gañou así representación no Parlamento dinamarqués e foi recoñecida como unha provincia coñecida como Condado de Groenlandia. En 1972, a petición do Consello Provincial, Knud Hertling estableceu un comité de membros groenlandeses para estudar a posibilidade de aumentar o poder local. En 1975, o comité recomendou un cambio ao goberno local o máis rápido posible. Hertling respondeu coa creación dunha Comisión de Autonomía en Groenlandia con 14 membros repartidos equitativamente entre representantes groenlandeses e dinamarqueses. O traballo da comisión presentou o seu informe final en xuño de 1978 con propostas para unha Lei de Autonomía.
Hedd Wyn
Eisteddfodau
O seu talento para a poesía era coñecido na vila, participou en numerosos concursos e eisteddfodau locais, e gañou a súa primeira cadeira de bardo (Cadair y Bardd) en Bala en 1907. En 1910, o seu amigo o bardo Bryfdir (Humphrey Jones) deulle o nome de bardo Hedd Wyn nunha reunión de poetas en Blaenau Ffestiniog. Para o seu nome bardo Hedd Wyn ([heːð wɨ̞n], "paz bendita") inspirouse na forma en que a luz solar penetraba na néboa dos vales de Meirionnydd. Outro amigo íntimo seu foi o clérigo e escritor Silyn Roberts, coñecido como Rhosyr.
Primeira guerra mundial
Na guerra, Hedd Wyn produciu algunhas das súas poesías máis destacadas, incluíndo "Plant Trawsfynydd" ('Os fillos de Trawsfynydd'), "Y Blotyn Du" ('O punto negro'), "Nid â'n Ango" ('Non será esquecido') e "Rhyfel" ('Guerra'), unha das súas obras máis citadas.
Manuscritos e publicacións
Merch y Drycinoedd foi percibido como un símbolo de amor, beleza da natureza e creatividade; Yr Arwr como símbolo de bondade, liberdade e xustiza. Deséxase que co seu sacrificio, e a súa unión con Merch y Drycinoedd ao final da oda, chegue unha idade mellor.
Token Vexator Canadiensis
Os tokens Vexator Canadiensis son unha serie de moedas cuñadas en cobre ou en latón, sen indicación de valor, emitidas de xeito privado (tokens) na provincia do Baixo Canadá durante a década de 1830, ás que se lles atribúe carácter satírico-político.
Coñécense polo menos tres variedades principais, sen tomar en consideración variantes menores de cuño. Cuñáronse en tiraxes reducidas, polo que son pezas raras que alcanzan no mercado numismático prezos elevados.
Condado de Lake Grace
Xeografía
O condado inclúe oito localidades:
Colón salvadoreño
Antecedentes
miniatura|[[Prata cuñada nas cecas das colonias españolas en América]] Antes da chegada dos españois, no territorio que se bautizou como O Salvador usábase o cacao como moeda. A chegada dos conquistadores supuxo a introdución da moeda española, baseada no real de prata. Durante a existencia das Provincias Unidas do Centro de América (ou República Federal de Centro América), o sistema monetario non cambiou con respecto ao colonial e seguiu a utilizarse o real centroamericano como unidade, e o real de oito ou peso como moeda principal.
Billetes do colón salvadoreño
A denominación de colón comezou a utilizarse nos billetes a partir do 31 de agosto de 1934. A nova institución bancaria puxo en circulación a primeira serie de billetes da historia salvadoreña, con valores de 1, 5, 10, 25 e 100 colóns, aos que se lle engadiu en 1955 o billete de dous colóns e, en 1979, o de cincuenta. O deseño do papel moeda foi cambiando paulatinamente e de xeito individual, e tamén deixaron de emitirse algúns dos valores da serie.
Beyond Skyline
Estreouse nos cinemas dos Estados Unidos o 15 de decembro de 2017 a través de Vertical Entertainment. A diferenza do seu antecesor, que foi duramente criticado, Beyond Skyline recibiu valoracións dispares, sendo considerado por varios críticos como unha mellora respecto ao orixinal.
Fanny Brice
Matrimonios
Brice tivo un matrimonio de tres anos na súa adolescencia cun peiteador local, Frank White. O seu segundo marido foi un xogador profesional, Nicky Arnstein. Antes da súa voda, Arnstein estivo recluído 14 meses en Sing Sing, onde Brice o visitaba semanalmente. Casaron en 1918 despois de viviren xuntos durante seis anos.
Botchan
A novela ten certos puntos de autobiografía do autor e é unha das que máis éxito ten no Xapón, até o punto de que o protagonista é un personaxe dos que "todo o mundo" coñece.
Xosé Carlos Morell
Traxectoria profesional
Foi accionista e xestor en "Edicións de Referencia", a sociedade creadora e impulsora do Xornal de Galicia. Durante a década dos 2000 e 2010, desempeñou o seu traballo profesional como xestor de exportacións no sector privado vitivinícola, abrindo mercados estratéxicos como Alemaña, os Estados Unidos ou China. Neste país criou a empresa de trading Santiago winery co., Ltd. 聖地牙哥酒窖有限公司, e foi nomeado Protector no Shenzhen Public Welfare Center (深圳市龙岗区会福利中心) en 2002.
Colón costarriqueño
Antecedentes e nacemento
En 1857, durante o mandato de Juan Rafael Mora Porras, retomouse a idea e estableceuse formalmente o primeiro banco, constituído ao abeiro do Contrato Medina-Escalante e denominado Banco Nacional Costarricense. Un ano despois, en 1858, asinouse un novo acordo (coñecido como Contrato Medina-Cañas), que supuxo o nacemento do Banco Nacional de Costa Rica. Ese mesmo ano autorizouse a emisión de billetes de 1, 2, 10 e 20 pesos. A vida desta institución foi efémera, xa que pechou as súas portas o 31 de marzo de 1859.
miniatura|Billete dun colón costarriqueño do Banco Anglo Costarricense ([[1917)]]
A Guerra Civil de 1948 e a Constitución de 1949 definiron un novo modelo de Estado de tipo interventor, que levou adiante a nacionalización da banca na procura do fortalecemento do crédito para os proxectos de diversificación económica e de desenvolvemento industrial. Neste contexto, durante a Administración de Otilio Ulate Blanco (1949 -1953), fundouse en 1950 o Banco Central de Costa Rica, encadrado no Departamento Emisor do Banco Nacional, como organismo reitor e promotor do desenvolvemento ordenado da economía costarriqueña e da política monetaria, e único autorizado para a emisión de moeda. A partir de 1951 iniciou as súas emisións utilizando como base as previas do Banco Nacional, ás cales se lles colocou un reselo coa lenda "Banco Central de Costa Rica" "Serie Provisional". Posteriormente, en 1951, iniciou as súas emisións con billetes propios.
Xeoide
Historia
Esta hipótese newtoniana foi estudada por Domenico e Jacques Cassini, e confirmada polos traballos xeodésicos da expedición levada a cabo nas rexións ecuatoriais por La Condamine, Godin e Bourger durante o século XVIII. Para iso, realizaron a medición exacta da diferenza dun grao nas proximidades da liña do ecuador e contrastaron as diferenzas coas latitudes europeas. Os traballos matemáticos e xeométricos realizados no século XIX por Gauss e Helmert ratificaron os anteriores descubrimentos.
Manuel Santos León
Traxectoria
En 1934 fichou Lugo Sporting, co que xogou na Serie A e a continuación volveu a Santiago para rematar os seus estudos de Dereito, xogando na cidade compostelá de novo co Español. Despois da guerra civil xogou no Arousa e en xaneiro de 1942 fichou polo Celta de Vigo, despois de que ao equipo vigués se lle lesionasen Varela e Deva. Disputou só un partido oficial co Celta, un derbi contra o Deportivo en Riazor, que rematou con goleada coruñesa por 4 a 0.
Áreas de goberno local de Australia
miniatura|280px|Áreas de Goberno Local de Australia Áreas de goberno local de Australia (en inglés Local government Area, LGA), é un termo usado en Australia para referirse ao nivel máis baixo de goberno e administración dos diversos estados e territorios do país.
Sirohemo
miniatura|Estrutura do sirohemo.
Pablo Domínguez Prieto
Traxectoria
Moi afeccionado ao montañismo, faleceu nun accidente no Moncayo xunto con Sara de Jesús Gómez, profesora da Universidade Francisco de Vitoria. En 2010 publicouse o seu «testamento espiritual», Hasta la cumbre, que recolle as conferencias que deu antes de morrer no Mosteiro de Santa María de la Caridad, en Tulebras (Navarra).
Juan Paradela Sánchez
Juan Paradela Sánchez, nado en Lugo en setembro de 1839 e finado na mesma cidade o 4 de abril de 1906, foi un médico e político galego.
Anxiografía cerebral
Procedemento
Ademais, a anxiografía cerebral permite que certos tratamentos se realicen de inmediato, segundo os seus achados. Nas últimas décadas a anxiografía cerebral asumiu unha connotación terapéutica grazas á elaboración de técnicas terapéuticas endovasculares.